Pomračenje Sunca 29. marta 2006.
Pomračenje Sunca 29. marta 2006. bilo je totalno pomračenje Sunca, koje je bilo vidljivo sa uskog koridora, koji je putovao preko pola Zemlje. Veličina pomračenja, to jest, omjer između vidljivih veličina Mjeseca i Sunca, bila je 1,052. Putanja totalne mjesečeve sjene počeo je pri izlasku Sunca u Brazilu, da bi se proširila preko Atlantika do Afrike, putujući preko Gane, Togoa, Benina, Nigerije, Nigera, Čada, Libije, te preko male ivice Egipta, zatim preko Sredozemnog mora do Grčke (Kastellórizo) i Turske, te preko Crnog mora, Gruzije, Rusije i Kazahstana do zapadne Mongolije, gdje je pomračenje završilo pri zalasku Sunca. Djelomično pomračenje viđeno je sa mnogo šireg područja putanje Mjesečeve penumbre, uključujući dvije trećine sjeverne Afrike, cijelu Evropu i Srednju Aziju.